25 Anweba Yehoba, yenu Lesa wami.Amiwa nemutumbijika ne kutota jizhina jenu,Mambo mwauba bintu bya kukumya,+Bintu byo mwafuukwijile jimo kuba kala kene,+Mu bukishinka+ ne mu bukine.2 Mambo anweba mwaalula muzhi ke mulumba wa mabwe,Muzhi wajinga na nsakwa ke bikulukulutu.Mwaonauna kyamba mwaikalanga bantu bafuma mu byalo bingi;Muzhi kechi bakamushimukululapo jibiji ne.3 O ene mambo bantu bakosa o bakemutumbijikilanga;Muzhi wa bantu bakanama ukemwakamwanga.+4 Mambo anweba mwaikala ke nsakwa yakosa ku bakajilwa,Mwi nsakwa yakosa ku bayanji kimye kyo bapita mu makatazho,+Mwi kya kweyamamo bantu ku mvula wa kinkunkwila,Ne kimfutele ku mute wazonga.+Inge kulukuka kwa bantu bashinta kwaikala nobe mvula wa kinkunkwila ukundula nsakwa,5 Kabiji byonkatu mute byo asamina mu kyalo mwauma,Anweba mulekesha bantu bangi kuba kiwowo.Byonkatu mute wazonga byo bamufupula ku kimfutele kya jikumbi,Ne lwimbo wa bantu bashinta byo byo azhiya.6 Ku uno mutumba,+ Yehoba wa mabumba ukanengezhezha mitundu ya bantu yonseKijiilo kya kajo kawama,+Kijiilo kya binyu byawamisha,*Kijiilo kya kajo kayulamo mikolokofwa,Kijiilo kya binyu byo basusa bulongo.7 Ku yenka uno mutumba, ukonauna* kisapi kyapombakanya bantuNe kisapi* kyavweta bisaka byonse bya bantu.8 Lesa ukamina* lufu myaka ne myaka,+Kabiji Nkambo Mfumu Yehoba ukashiimuna mipolo ku meso a bantu bonse.+Ukafumyapo myendeleko yo bendeleka bantu banji pano pa ntanda ponse,Mambo mwine Yehoba ye waamba.9 Pa joja juba, bakamba’mba:“Talai! Awe ye Lesa wetu!+Twaketekela mwi aye,+Kabiji aye uketupulusha.+Uno ye Yehoba!Twaketekela mwi aye.Twayai tusekele ne kusangalala mambo uketupulusha.”+10 Mambo Yehoba ukatenteka kuboko kwanji pa uno mutumba,+Ne muzhi wa Moabu bakamunyantawila ponka po aji+Byonka nsono yauma byo beinyantaula ne kwikala ke mulumba wa mbolezha.11 Lesa ukatanyika maboko anji ne kupuma muzhi wa MoabuByonkatu muntu byo apuma maboko anji pa mema inge ubena kufwenka,Kabiji ukapwisha bwitote bwanjiUkamupuma na maboko anji.+12 Kabiji muzhi uji na nsakwa yakosa yalepa,Lesa ukamukundula;Ukamuponesha panshi ne kumonauna.
bem_Latn